**СЪОБЩЕНИЕ**

С настоящото, на основание чл.129, ал.2 от ЗУТ, във връзка с чл.61, ал.3 от АПК се съобщава, че със **Заповед № 0740 / 30.07.2021г. на Кмета на Община Севлиево**, е одобрен

Подробен устройствен план - План за регулация и застрояване за частично изменение на ЗРП за УПИ Х-371 и УПИ ХІ-370, кв.15 по плана на с.Душево, Община Севлиево, със съдържание:

**ПЛАН ЗА РЕГУЛАЦИЯ (ПР):**

Променя се вътрешната регулационна линия между УПИ Х-371 и УПИ ХІ-370, кв.15, като същата минава по имотната граница между ПИ 371 и ПИ 370, кв.15 по плана на с.Душево.

Неразделна част от ПР са 2бр. чертежи и обяснителна записка 2 листа, съставляващи графичната част.

**ПЛАН ЗА ЗАСТРОЯВАНЕ(ПЗ):**

За УПИ Х-371 и УПИ ХІ-370, кв.15 по плана на с.Душево се запазва установената устройствена зона Жм – за ниско жилищно застрояване, с устройствени показатели, както следва:

- начин на застрояване – свободно;

- характер на застрояване – ниско, с височина до 10м;

- максимална плътност на застрояване – 60%;

- максимална интензивност на застрояване – 1,2;

- минимална озеленена площ – 40%;

- ограничителни линии на застрояване от графичната част на ПУП - ПЗ;

Неразделна част от ПЗ са 2бр. чертежи и обяснителна записка 1 лист за ПЗ, съставляващи графичната част.

Заповедта може да бъде оспорена, съгласно чл.215 от ЗУТ, в 14-дневен срок от датата на публикуване на настоящото обявление, чрез Кмета на Община Севлиево пред Административен съд – Габрово, по реда на АПК. Жалбите се подават в деловодството на Общината в два екземпляра.

Преписката се намира в Дирекция „ТСУ“ при Община Севлиево – пл. “Свобода“, ет. I, стая 109 и може да бъде прегледана от заинтересуваните.

В случай, че заинтересуваните лица не се явят до изтичане на четиринадесет дневен срок от поставяне на настоящото съобщение на таблото за обявление в „Център за административно обслужване“ и на интернет страницата на Община Севлиево, заповедта ще се счита за редовно връчена и съответните документи ще бъдат приложени към преписката.

Съобщението за издадената заповед е поставено на 06.08.2021г. на таблото за обявления в „Център за административно обслужване“ и е публикувано на Интернет страницата на Община Севлиево.